CELEX: 62020TB0020
Language: ro
Date: 2020-03-13 00:00:00
Title: Cauza T-20/20 R: Ordonanța președintelui Tribunalului din 13 martie 2020 – Intertranslations (Intertransleïsions)/Parlamentul („Măsuri provizorii – Contracte de achiziții publice de servicii – Cerere de măsuri provizorii – Lipsa urgenței”)

25.5.2020   
            
            
               RO
            
            
               Jurnalul Oficial al Uniunii Europene
            
            
               C 175/28
            
         
      Ordonanța președintelui Tribunalului din 13 martie 2020 – Intertranslations (Intertransleïsions)/Parlamentul
      (Cauza T-20/20 R)
      („Măsuri provizorii - Contracte de achiziții publice de servicii - Cerere de măsuri provizorii - Lipsa urgenței”)
      (2020/C 175/38)
      Limba de procedură: engleza
      
         Părțile
      
      
         Reclamantă: Intertranslations (Intertransleïsions) Metafraseis AE (Kallithéa, Grecia) (reprezentant: N. Korogiannakis, avocat)
      
         Pârât: Parlamentul European (reprezentanți: S. Toliušis și E. Taneva, agenți)
      
         Obiectul
      
      Cerere întemeiată pe articolele 278 și 279 TFUE și prin care se urmărește acordarea de măsuri provizorii care vizează, în primul rând, suspendarea executării deciziilor din 4 decembrie 2019 ale Parlamentului de a clasa oferta reclamantei în a doua poziție pentru atribuirea contractului în cascadă referitor la lotul nr. 5 din contractul având ca obiect servicii de traducere către limba engleză, în cadrul cererii de ofertă TRA/EU19/2019, și atribuirea primului contract care a rezultat din această cerere de ofertă unui alt ofertant, în al doilea rând, suspendarea contractului încheiat cu acest alt ofertant și, în al treilea rând, obligarea Parlamentului la comunicarea către reclamantă a pasajelor care lipsesc din motivarea comitetului de evaluare
      
         Dispozitivul
      
      
                  1)
               
               
                  Respinge cererea de măsuri provizorii.
               
            
                  2)
               
               
                  Cererea privind cheltuielile de judecată se soluționează odată cu fondul.